Budalsstol
Store norske leksikon,Kunst og estetikk,Design,Møbler og interiørtyper,Sittemøbler
Budalsstolen er en type stol med dreide ben, sprosser og ryggspiler. Stoltypen stammer antagelig fra den engelske Windsorstolen.
Med sin spesielle konstruksjon, hvor bena er tappet opp i setet og ryggbuen og ryggspilene er tappet ned i setet, hører den til den gruppen stoler som kalles pinnestoler.Den eldste Budalsstolen vi kjenner er fra 1807, utført som husflid i Budal i Sør-Trøndelag. Det var først da Ole H. Storløkken på slutten av 1800-tallet produserte stolen i større omfang, at den ble allment kjent utenfor distriktet. I 1902 begynte Den Norske Husflidsforenings samarbeid med innbyggerne i Budal, og i løpet av en 40-årsperiode sendte foreningen 277 000 kroner til husflidsarbeiderne i bygda. Fra 1966/1967 produserte Budalsmøbler stolen på fabrikksmessig grunnlag, en produksjon som ble overtatt av Vidir Design i 2006.Materialene som er blitt brukt, er hegg, rogn, furu og bjørk. Budalsstolen er spredt over hele landet. Les mer i Store norske leksikon stol Windsorstolen  pinnestol Eksterne lenker Budalsstolen – nettside Litteratur Mohr, Vibeke A. Vår husflid. C. Huitfeldt Forlag. Oslo, 1986.